stanford-oval/wikipedia huggingface dataset:
อเวนเจอร์ส: เผด็จศึก
นักแสดง > ตัวละครอื่น ๆ

เบเนดิกต์ คัมเบอร์แบตช์ รับบท ดอกเตอร์สเตรนจ์
แชดวิก โบสแมน รับบท ที'ชาล์ลา / แบล็กแพนเทอร์
ทอม ฮอลแลนด์ รับบท ปีเตอร์ ปาร์คเกอร์ / สไปเดอร์แมน
โซอี ซาลแดนา รับบท กาโมร่า
เลทิเชีย ไรท์ รับบท ชูรี
ปอม เกลม็องตีแย็ฟ รับบท แมนทิส
เดฟ บอทิสตา รับบท แดร็กซ์
ทิลดา สวินตัน รับบท ดิแองเชี่ยนวัน
ทอม ฮิดเดิลสตัน รับบท โลกิ
แอนโธนี่ แมคกี้ รับบท แซม วิลสัน / ฟอลคอน
คริส แพร็ตต์ รับบท ปีเตอร์ ควิลล์ / สตาร์-ลอร์ด
เซบาสเตียน สแตน รับบท บัคกี้ บาร์น / วินเทอร์ โซลเดอร์
นาตาลี พอร์ตแมน รับบท เจน ฟอสเตอร์
วิน ดีเซล รับบท กรู๊ท
อลิซาเบธ โอลเซน รับบท แวนด้า แม็กซิมอฟฟ์ / สการ์เล็ตวิทช์
อีแวนเจไลน์ ลิลลี รับบท โฮป แวน ไดน์ / เดอะวอสพ์
แซมมูเอล แอล. แจ็กสัน รับบท นิค ฟิวรี่
โคบี้ สมัลเดอร์ส รับบท มาเรีย ฮิลล์
ไมเคิล ดักลาส รับบท แฮงก์ พิม
มิเชลล์ ไฟฟ์เฟอร์ รับบท เจเน็ท แวน ไดน์
วิลเลียม เฮิร์ต รับบท รัฐมนตรีรอสส์
เจค็อบ บาเทลอน รับบท เน็ด ลีดส์
แองเจลา บาสเซตต์ รับบท รามอนดา
เฮย์ลีย์ แอตเวลล์ รับบท เพ็กกี คาร์เตอร์
เมริซา โทเม รับบท เมย์ ปาร์คเกอร์
เรเน รุสโซ รับบท ฟริกก้า
จอห์น สแลตเทอรี่ รับบท ฮาวเวิร์ด สตาร์ก
ไทกา ไวทีที รับบท คอร์ค
วินสตัน ดุ๊ก รับบท เอ็ม'บากู
ลินดา คาร์เดลล์นิ รับบท ลอร่า บาร์ตัน
แมคซิมิลาโน่ เฮอร์นานเดซ รับบท แจสเปอร์ ซิทเวลล์
แฟรงก์ กริลโล รับบท บร็อค รุมโลว์
โรเบิร์ต เรดฟอร์ด รับบท อเล็กซานเดอร์ เพียร์ซ
รอสส์ มาร์แควนด์ รับบท เรดสกัลล์
เคอร์รี่ คอร์ดอน รับบท ฟรายเดย์
คัลแลน มัลเวย์ รับบท แจ๊ค โรลลินส์
ไท ซิมพ์กินส์ รับบท ฮาร์ลี่ย์ คีเนอร์
แจ็ก แชมเปียน รับบท เด็กบนจักรยาน
ฌอน กันน์ รับบท แครคลิน ออบฟอนเทอริ
เจมส์ ดี'อาร์ซี รับบท เอดวิน จาร์วิส
เอมม่า เฟอร์แมน รับบท แคสซี่ แลงก์
อเล็กซานดร้า เรบ รับบท มอร์แกน สตาร์ก (วัยเด็ก)
แคทเทอร์รีน แลงก์ฟอร์ด รับบท มอร์แกน สตาร์ก (ตอนโต)
ไมเคิล เจมส์ ชอว์ รับบท คอร์วัสเกลฟ
แคร์รี่ย์ คูน รับบท พร็อกซิมามิดไนท์
ทอม วาห์น-ลอว์เลอร์ รับบท อีโบนีมอว์
เทอร์รี โนทารี รับบท คัลล์ออบซิเดียน
โจ รุสโซ รับบท ผู้โศกเศร้า
สแตน ลี รับบท คนขับรถ
การออกฉาย และเผยแพร่

อเวนเจอร์ส: เผด็จศึก ออกฉายที่ประเทศไทยในวันที่ 24 เมษายน ค.ศ. 2019 ที่สหราชอาณาจักร วันที่ 26 เมษายน ค.ศ. 2019 และที่สหรัฐในวันที่ 3 พฤษภาคม ค.ศ. 2019 ในระบบไอแมกซ์ และ สามมิติ
รางวัล

อเวนเจอร์ส: เผด็จศึก ได้รับรางวัลดังนี้
โกลเดนเทรเลอร์อะวอดส์ ปี ค.ศ. 2019 สาขา Best Fantasy Adventure และ Best Fantasy Adventure TV Spot (for a Feature Film)
เอ็มทีวีมูวีแอนด์ทีวีอะวอดส์ ปี ค.ศ. 2019 สาขา Best Movie, Best Hero และ Best Villain
ทีนชอยส์อะวอดส์ ปี ค.ศ. 2019 สาขา Choice Action Movie, Choice Action Movie Actor (Robert Downey Jr.), Choice Action Movie Actress (Scarlett Johansson) และ Choice Movie Villain (Josh Brolin)
รางวัลแซทเทิร์น ปี ค.ศ. 2019 สาขา Best Comic-to-Film Motion Picture, Best Actor (Robert Downey Jr.), Best Production Design, Best Editing, Best Make-up และ Best Special Effects
ดรากอนอะวอดส์ ปี ค.ศ. 2019 สาขา Best Science Fiction or Fantasy Movie
ฮอลลีวูดฟิล์มอะวอดส์ ปี ค.ศ. 2019 สาขา Hollywood Blockbuster Award
พีเพิลส์ชอยซ์อะวอดส์ ปี ค.ศ. 2019 สาขา Movie of 2019, Action Movie of 2019 และ Male Movie Star of 2019 (Robert Downey Jr.)
ฮอลลีวูดมิวสิกอินมีเดียอะวอดส์ ปี ค.ศ. 2019 สาขา Best Original Score – Sci-fi/Fantasy (Alan Silvestri)
สมาคมนักวิจารณ์ภาพยนตร์วอชิงตัน ดี.ซี. ปี ค.ศ. 2019 สาขา Best Motion Capture Performance (Josh Brolin)
สมาคมนักวิจารณ์ภาพยนตร์เซนต์หลุยส์ ปี ค.ศ. 2019 สาขา Best Visual Effects
สมาคมนักวิจารณ์ภาพยนตร์ออสติน ปี ค.ศ. 2020 สาขา Best Motion Capture/Special Effects Performance (Josh Brolin)
รางวัลมะเขือเทศทองคำ ปี ค.ศ. 2020 สาขา Best-Reviewed Wide Release และ Comic Book/Graphic Novel Movie
สมาคมนักวิจารณ์ฮอลลีวูด ปี ค.ศ. 2020 สาขา Best Blockbuster และ Best Visual Effects
คริติกส์ชอยส์มูฟวีอะวอดส์ ปี ค.ศ. 2020 สาขา Best Visual Effects และ Best Action Movie
รางวัลสมาคมนักแสดงภาพยนตร์และโทรทัศน์ ปี ค.ศ. 2020 สาขา Outstanding Action Performance by a Stunt Ensemble in a Motion Picture
รางวัลแอนนี ปี ค.ศ. 2020 สาขา Outstanding Achievement for Character Animation in a Live Action Production (Sidney Kombo-Kintombo)
รางวัลสมาคมผู้กำกับศิลป์ ปี ค.ศ. 2020 สาขา Excellence in Production Design for a Fantasy Film (Charles Wood)
โกลด์เดอร์บีอะวอดส์ ปี ค.ศ. 2020 สาขา Best Visual Effects (Dan DeLeeuw, Russell Earl, Matt Aitken และ Daniel Sudick)
แหล่งข้อมูลอื่น

อเวนเจอร์ส: เผด็จศึก ที่อินเทอร์เน็ตมูวีเดตาเบส
อเวนเจอร์ส: เผด็จศึก ที่บ็อกซ์ออฟฟิศโมโจ
อเวนเจอร์ส: เผด็จศึก ที่รอตเทนโทเมโทส์
อเวนเจอร์ส: เผด็จศึก ที่เมทาคริติก
เขตวัฒนธรรมเอเชียตะวันออก

"เขตจีน" เปลี่ยนทางมาที่นี่ สำหรับแนวคิดจักรวรรดินิยมของจักรวรรดิญี่ปุ่น ดูที่ วงไพบูลย์ร่วมแห่งมหาเอเชียบูรพา
มังกรเอเชียตะวันออกเป็นสิ่งมีชีวิตในตำนานในเทพปกรณัมและวัฒนธรรมเอเชียตะวันออก
วิธีการพูดและเขียน "เขตจีน" ในภาษาหลักของเขตจีน
เขตจีน (อังกฤษ: Sinosphere) มีอีกชื่อว่า เขตวัฒนธรรมเอเชียตะวันออก (East Asian cultural sphere) หรือ โลกจีน (Sinic world) ครอบคลุมหลายประเทศในเอเชียตะวันออกและเอเชียตะวันออกเฉียงใต้ที่เคยได้รับอิทธิพลจากวัฒนธรรม บรรทัดฐาน และประเพณีของจีน ตามความเห็นพ้องทางวิชาการ เขตจีนประกอบด้วยสี่ประเทศ: เกรตเตอร์ไชนา (Greater China) ญี่ปุ่น เกาหลี และเวียดนาม คำจำกัดความอื่น ๆ อาจรวมมองโกเลีย และสิงคโปร์ ซึ่งส่วนใหญ่เกิดจากอิทธิพลทางประวัติศาสตร์ของจีนที่จำกัดหรือชาวจีนพลัดถิ่นในสมัยใหม่ที่เพิ่มขึ้น เขตจีนไม่ควรสับสนกับ Sinophone ซึ่งระบุประเทศที่ประชากรส่วนใหญ่พูดภาษาจีน
จีนสมัยจักรวรรดิเป็นมหาอำนาจในภูมิภาคเอเชียตะวันออกและมีอิทธิพลต่อรัฐบรรณาการและรัฐเพื่อนบ้าน ซึ่งรวมถึงญี่ปุ่น เกาหลี และเวียดนาม ปฏิสัมพันธ์เหล่านี้ทำให้อิทธิพลทางอุดมการณ์และวัฒนธรรมหยั่งรากลึกในลัทธิขงจื๊อ, ศาสนาพุทธ และลัทธิเต๋า ในประวัติศาสตร์ยุคคลาสสิก วัฒนธรรมทั้งสี่มีระบบจักรวรรดิร่วมกันภายใต้จักรพรรดิแต่ละองค์ สิ่งประดิษฐ์ของจีนมีอิทธิพล และภายหลังได้รับอิทธิพลจากนวัตกรรมของวัฒนธรรมอื่นในด้านการปกครอง ปรัชญา วิทยาศาสตร์ และศิลปะ ภาษาจีนคลาสสิกรูปเขียนกลายเป็นภาษากลางสำหรับการแลกเปลี่ยนวรรณกรรมและวิทยาศาสตร์ในภูมิภาค และอักษรจีน (ฮั่นจื้อ) ผ่านการดัดแปลงที่ญี่ปุ่นในฐานะ อักษรคันจิ เกาหลีในฐานะ อักษรฮันจา และเวียดนามในฐานะ chữ Hán
ในประวัติศาสตร์สมัยคลาสสิกตอนปลาย วรรณกรรมของจีนสมัยคลาสสิกมีความสำคัญลดน้อยลง เนื่องจากญี่ปุ่น เกาหลี และเวียดนามต่างประดิษฐ์สำนวนโวหารของตนเองมาใช้ โดยญี่ปุ่นพัฒนาอักษรคาตากานะและฮิรางานะ เกาหลีประดิษฐ์อักษรฮันกึล และเวียดนามพัฒนาอักษรจื๋อโนม (ปัจจุบันแทบไม่มีใครใช้งาน ชุดตัวอักษรเวียดนามในปัจจุบันอิงจากชุดตัวอักษรละติน) กระนั้น วรรณกรรมคลาสสิกที่เขียนด้วยอักษรจีนยังคงเป็นมรดกสำคัญของวัฒนธรรมญี่ปุ่น เกาหลี และเวียดนาม ในคริสต์ศตวรรษที่ 21 อิทธิพลทางอุดมการณ์และวัฒนธรรมของลัทธิขงจื๊อและศาสนาพุทธยังคงปรากฏให้เห็นในวัฒนธรรมระดับสูงและหลักคำสอนทางสังคม
ศัพท์บัญญัติ

จีนสมัยโบราณถือเป็นหนึ่งในศูนย์กลางอารยธรรมและวัฒนธรรมที่เกิดขึ้นจากการอพยพของผู้ตั้งถิ่นฐานชาวฮั่นดั้งเดิมจากแม่น้ำหวงโดยทั่วไปถือเป็นจุดเริ่มต้นของโลกเอเชียตะวันออก ปัจจุบัน ประชากรจีนมีประมาณ 1,402 ล้านคน
นิชิจิมะ ซาดาโอะ [ja] (ค.ศ. 1919–1998) นักประวัติศาสตร์ชาวญี่ปุ่นที่เป็นศาสตราจารย์กิตติคุณจากมหาวิทยาลัยโตเกียว เป็นผู้บัญญัติศัพท์ โทอะบุนกะ-เก็ง (ญี่ปุ่น: 東亜文化圏; โรมาจิ: Tōa bunka-ken) เพื่อกำเนิดขอบเขตวัฒนธรรมจีนหรือเอเชียตะวันออกที่แตกต่างจากวัฒนธรรมตะวันตก นิชิจิมะรายงานว่า เขตวัฒนธรรมนี้—ซึ่งรวมจีน ญี่ปุ่น เกาหลี และเวียดนาม—มีปรัชญาลัทธิขงจื๊อ ศาสนาพุทธร่วมกัน และโครงสร้างทางการเมืองและสังคมที่คล้ายคลึงกัน โดยเกิดจากภูมิหลังของนักวิชาการด้านประวัติศาสตร์ภาษาจีนคลาสสิก
วัฒนธรรม > ศิลปะ

สถาปัตยกรรม: ประเทศในเขตวัฒนธรรมเอเชียตะวันออก (ญี่ปุ่น, เกาหลี, เวียดนาม, ไต้หวัน) มีรูปแบบสถาปัตยกรรมร่วมกัน ซึ่งมีที่มาจากสถาปัตยกรรมจีนสมัยโบราณ
อักษรวิจิตร: Caoshu เป็นรูปแบบอักษรแบบเล่นหางที่ใช้ในอักษรวิจิตรจีนและเอเชียตะวันออก
ภาพยนตร์: ดูภาพยนตร์ฮ่องกง, ภาพยนตร์ไต้หวัน, ภาพยนตร์จีน, ภาพยนตร์ญี่ปุ่น, ภาพยนตร์เกาหลี, ภาพยนตร์เวียดนาม
หนังสือการ์ตูน: ดูมังงะ (ญี่ปุ่น), ม่านฮว่า (จีน), มันฮวา (เกาหลี), Truyện tranh (เวียดนาม)
ศิลปะการต่อสู้: ดูกังฟู (จีน); เทควันโด และ ฮับกีโด (เกาหลี); คาราเต้, ไอกิโด, ยูโด และซูโม่ (ญี่ปุ่น); โววีนัม และ Nhất Nam (เวียดนาม)
ดนตรี: เครื่องดนตรีจีนอย่างเอ้อร์หู มีอิทธิพลต่อเกาหลี, ญี่ปุ่น, ไต้หวัน และเวียดนาม
การแต่งกาย: ฮั่นฝู, ฮันบก, Việt phục และวาฟูกุ ทั้งหมดใช้ผ้าไหม เครื่องเพชรและเครื่องประดับหยกยังมีมูลค่าสูงทั่วเอเชียตะวันออกและเอเชียตะวันออกเฉียงใต้
วัฒนธรรม > อาหาร

อาหารของเอเชียตะวันออกใช้วัตถุดิบและเทคนิคเดียวกันร่วมกันหลายอย่าง มีการใช้ตะเกียบเป็นเครื่องมือในการรับประทานอาหารในประเทศหลักแถบเอเชียตะวันออกทั้งหมด การใช้ซอสถั่วเหลืองซึ่งทำจากถั่วเหลืองหมักก็แพร่หลายในภูมิภาคนี้เช่นกัน
ข้าวเป็นอาหารหลักในเอเชียตะวันออกทั้งหมดและเป็นจุดสนใจหลักของความมั่นคงทางอาหาร คนไม่มีข้าวมักถูกมองว่าไม่มีอาหารกิน นอกจากนี้ ในประเทศแถบเอเชียตะวันออก เช่น ญี่ปุ่น (御飯; gohan) และเกาหลี (밥; bap) ศัพท์สำหรับ "ข้าวสุก" สามารถสื่อความหมายของอาหารโดยทั่วไปได้
คำศัพท์ยอดนิยมที่เกี่ยวข้องกับอาหารเอเชียตะวันออกได้แก่boba, กิมจิ, ซูชิ, หม้อไฟ, ชา, ติ่มซำ, ราเม็ง เช่นเดียวกันกับเฝอ, ซาชิมิ, อุด้ง กับแนมซ้าน เป็นต้น
วัฒนธรรม > นามสกุล

เช่นเดียวกับหลายประเทศในยุโรป (เช่น Smith และ Schmid) ประเทศในเขตวัฒนธรรมเอเชียตะวันออกใช้ระบบนามสกุลร่วมกัน แต่การออกเสียงแตกต่างกัน ตารางด้านล่างแสดงชื่อสกุลทั่วไปในประเทศแถบเอเชียตะวันออก
| อักษรซีเจเค | พินอินจีน | เวียดนาม | เกาหลี | ญี่ปุ่น |
| --- | --- | --- | --- | --- |
| 李 | Lǐ หลี่ | Lí ลี้ | Lee อี-รี | Ri ริ |
| 陳 | Chén เฉิน | Trần เจิ่น | Jin ชิน | Chin ชิน |
| 王 | Wáng หวัง | Vương เวือง | Wang วัง | Ō โอ |
| 張 | Zhāng จาง | Trương เจือง | Jang ชัง | Chō โช |
| 趙 | Zhào จ้าว | Triệu เจี่ยว | Jo โช | Chō โช |
| 朱 | Zhū จู | Chu จู | Ju ชู | Shu ชุ |
| 周 | Zhōu โจว | Chu จู Châu เจิว | Ju ชู | Shū ชู |
| 楊 | Yáng หยาง | Dương เซือง | Yang ยัง | Yō โย |
| 孫 | Sūn ซุน | Tôn ตน | Son ซน | Son ซน-ซง |
| 馬 | Mǎ หม่า | Mã หมา | Ma มา | Ba บะ |
| 何 | Hé เหอ | Hà ห่า | Ha ฮา | Ka คะ |
| 胡 | Hú หู | Hồ โห่ | Ho โฮ | Ko โคะ |
| 高 | Gāo เกา | Cao กาว | Go โค | Kō โค |
| 謝 | Xiè เซี่ย | Tạ ตะ | Sa ซา | Sha ชะ |
| 徐 | Xú สู | Từ ตื่ | Seo ซอ | Sho โชะ |
| 劉 | Liú หลิว | Lưu หลืว | Yu/Ryu ยู-รยู | Ryū รีว |
| 梁 | Liáng เหลียง | Lương เลือง | Yang/Ryang ยัง-รยัง | Ryō เรียว |
| 羅 | Luó หลัว | La ลา | Na/Ra นา-รา | Ra ระ |
| 林 | Lín หลิน | Lâm เลิม | Im/Rim อิม-ริม | Hayashi ฮายาชิ |
| 郭 | Guō กัว | Quách ไกวก์ | Gwak ควัก | Kaku คากุ |
| 宋 | Sòng ซ่ง | Tống ต๊ง | Song ซง | Sō โซ |
| 鄭 | Zhèng เจิ้ง | Trịnh จิ่ญ | Jeong ช็อง | Tei เท |
| 黃 | Huáng หวง | Hoàng ฮหวั่ง Huỳnh ฮหวิ่ญ | Hwang ฮวัง | Kō โค |
| 吳 | Wú อู๋ | Ngô โง | Oh โอ | Go โกะ |
| 唐 | Táng ถัง | Đường เดื่อง | Dang ทัง | Tō โท |
แหล่งข้อมูลอื่น

Asia for Educators. Weatherhead East Asian Institute, Columbia University.
| --- | --- |
ฐานข้อมูลการควบคุมรายการหลักฐาน: ประจำชาติ :  เกาหลี 2 
พระราชวังเมืองเว้ ประเทศเวียดนาม สถาปัตยกรรมจีนมีอิทธิพลอย่างมากต่อรูปแบบสถาปัตยกรรมในเอเชียตะวันออกของเวียดนาม เกาหลี และญี่ปุ่น
เคราดำ

| เอ็ดเวิร์ด ทีช |
| --- | --- |

เกิด: ประมาณ ค.ศ. 1680 (สันนิษฐาน) บริสตอล อังกฤษ
เสียชีวิต: 22 พฤศจิกายน ค.ศ. 1718 (ประมาณ 38 ปี) รัฐนอร์ทแคโรไลนา
สาเหตุเสียชีวิต: เสียชีวิตจากฆาตกรรม (บาดแผลถูกแทงและบาดแผลจากกระสุนปืน)
ชื่ออื่น: เคราดำ
อาชีพ: โจรสลัด
ปีปฏิบัติงาน: พ.ศ. 2259–2261
ตำแหน่ง: กัปตัน
เอ็ดเวิร์ด ทีช (อังกฤษ: Edward Teach หรือ Edward Thatch; ประมาณ ค.ศ. 1680 – 22 พฤศจิกายน ค.ศ. 1718) หรือที่รู้จักกันดี ในชื่อ ไอ้เคราดำ หรือ แบล็คเบียร์ด (Blackbeard) เป็นโจรสลัดชาวอังกฤษที่มีชื่อเสียงมากคนหนึ่ง ออกปล้นในหมู่เกาะเวสต์อินดีสและชายฝั่งตะวันออกของอาณานิคมในอเมริกาเหนือ ของสหราชอาณาจักร แม้ว่าไม่ค่อยมีใครรู้เกี่ยวกับชีวิตในวัยเด็กของเขา แต่เขาอาจจะเป็นกะลาสีบนเรือส่วนตัว ในช่วงสงครามพระนางแอนน์ ก่อนที่เขาจะตั้งรกรากบนเกาะนิวโพรวิเดนซ์ ของประเทศบาฮามาสซึ่งเป็นฐานของกัปตันเบนจามิน ฮอร์นิโกลด์ซึ่งเป็นลูกเรือของ Teach
ประวัติ

มีประวัติเกี่ยวกับทีชน้อยมาก แต่คาดว่าเกิดที่บริสตอล ประเทศอังกฤษ ประมาณปี ค.ศ.1680 เริ่มเป็นกะลาสีบนเรือส่วนบุคคล ในระหว่างสงครามพระราชินีแอนน์ (Queen Anne's War) หลังจากนั้น ทีชก็เริ่มเป็นโจรสลัด จับเรือค้าขายของฝรั่งเศส แล้วเปลี่ยนชื่อเป็น ควีน แอนน์ส รีเวนจ์ (Queen Anne's Revenge) อันแสนโด่งดัง พร้อมกับติดตั้งปืนใหญ่อีก 40 กระบอก ทีชมีฉายาว่า "เคราดำ" เนื่องจากเขามักสร้างภาพลักษณ์ตัวเองให้น่ากลัวและพิลึก เช่น ยัดไม้ขีดไฟที่จุดแล้วไว้ใต้หมวกเพื่อขู่ศัตรู ต่อมาทีชสร้างพันธมิตรโจรสลัด โดยใช้เรือ แอนน์ ที่ยึดมาได้ ร่วมกันปิดท่าเรือชาร์ลสตันในเซาท์แคโรไลนา
ในวันที่ 22 พฤศจิกายน ค.ศ. 1718 โรเบิร์ต เมย์นาร์ด นายทหารเรือชาวอังกฤษ นำทัพเรือต้อนเรือโจรสลัดของเคราดำจนจนมุม เคราดำตะโกนว่า "ข้ายอมตกลงนรกหมกไหม้ดีกว่ายอมให้เจ้าได้ไปแม้แต่แดงเดียว!" เมย์นาร์ดกระโดดขึ้นเรือและสู้กับเขาจนฆ่าเคราดำได้สำเร็จ จากนั้นก็ตัดศีรษะของเขาแขวนไว้ที่หัวเรือ เป็นการปิดฉากโจรสลัดที่เคลื่อนไหวมากว่า 2 ปี
เขาคิชฌกูฏ (ภูเขาในศาสนาพุทธ)

บทความนี้เกี่ยวกับพุทธศาสนสถานในประเทศอินเดีย สำหรับอำเภอในจังหวัดจันทบุรี ดูที่ อำเภอเขาคิชฌกูฏ สำหรับอุทยานแห่งชาติในจังหวัดจันทบุรี ดูที่ อุทยานแห่งชาติเขาคิชฌกูฏ
| เขาคิชฌกูฏ |
| --- | --- |
ยอดนกแร้งหรือยอดเขาเหยี่ยว
ยอดบนของเขาคิชฌกูฏ
จุดสูงสุด
พิกัด: 25°00′06″N 85°26′47″E﻿ / ﻿25.00167°N 85.44639°E﻿ / 25.00167; 85.44639 
ข้อมูลทางภูมิศาสตร์
เขาคิชฌกูฏ 
เทือกเขา: เขาราชคฤห์
เขาคิชฌกูฏ (บาลี: गिज्झकूट Gijjhakūṭa, สันสกฤต: गृद्धकूट Gṛdhrakūṭa ), หรือในอีกนามว่า ยอดนกแร้ง หรือ ยอดเขาเหยี่ยว (อังกฤษ: Holy Eagle Peakor หรือ Vulture Peak) เป็นสถานที่ประทับของพระสัมมาสัมพุทธเจ้าทรงโปรดพำนักที่สำคัญแห่งหนึ่งในกรุงราชคฤห์ ซึ่งเป็นแหล่งกำเนิดเหตุการณ์ที่สำคัญต่อศาสนาพุทธ กรุงราชคฤห์ตั้งอยู่ในรัฐพิหาร ประเทศอินเดีย เขาแห่งนี้ได้รับการกล่าวขานว่าเป็น ยอดเขาเหยี่ยว เนื่องด้วยเขามีลักษณะเหมือนนกพับปีก
ในวรรณกรรมศาสนาพุทธ

เขาคิชฌกูฏ เป็นหนึ่งในสถานที่สำคัญที่พระสัมมาสัมพุทธเจ้าและสาวกพำนักเพื่อเป็นที่ชุมนุมสงฆ์และฝึกฝนสภาวะของจิต สถานที่แห่งนี้ปรากฏในพระไตรปิฏกฉบับภาษาบาลีของนิกายเถรวาท และพระสูตรของนิกายมหายานว่าเป็นสถานที่อันพระสัมมาสัมพุทธเจ้าทรงแสดงพระธรรมเทศนา อาทิ ปรัชญาปารมิตาหฤทัยสูตร, สัทธรรมปุณฑรีกสูตร และศุรังกามะสมาธิสูตร (Śūraṅgama Samādhi Sūtra) รวมไปถึงปรัชญาปารมิตาสูตรอีกหลายพระสูตร ในนิกายเถรวาทปรากฏเป็นชาดกในพระสุตตันตปิฎก ขุททกนิกาย หมวดนวกนิบาตชาดก ชื่อว่า คิชฌชาดก ความสังเขปว่า:
ทางบนคิชฌบรรพตชื่อว่า ปริสังกุปถะ เป็นของเก่าแก่ แร้งเลี้ยงดูมารดาบิดาผู้ชราอยู่ที่ทางนั้น.
โดยมากไปเที่ยวหามันข้นงูเหลือมมาให้มารดาบิดาเหล่านั้นกิน ฝ่ายบิดารู้ว่าแร้งสุปัตผู้ลูกมีปีกแข็งแล้ว กล้าหาญ มักร่อนขึ้นไปสูง เที่ยวไปไกล จึงได้กล่าวสอนลูกว่า.
ลูกเอ๋ย เมื่อใด เจ้ารู้ว่าแผ่นดินอันทะเลล้อมรอบ กลมดังกงจักร ลอยอยู่บนน้ำเหมือนใบบัว เมื่อนั้น เจ้าจงกลับเสียจากที่นั้น อย่าบินต่อจากนั้นไปอีกเลย.
แร้งสุปัตเป็นสัตว์มีกำลังมาก ปีกแข็ง ร่างกายสมบูรณ์ บินขึ้นไปถึงอากาศเบื้องบนโดยกำลังเร็ว เมื่อเหลียวกลับมาแลดูภูเขา และป่าไม้ทั้งหลาย ฯ ก็ได้แลเห็นแผ่นดินอันทะเลล้อมรอบ กลมดังกงจักร เหมือนกับคำที่ตนได้ฟังมาจากสำนักแร้งผู้บิดา ฉะนั้น.
แร้งสุปัตนั้น ได้บินล่วงเลยที่นั้นขึ้นไปเบื้องหน้าอีก ยอดลมแรงได้ ประหารแร้งสุปัตผู้มีกำลังมากนั้นให้เป็นจุรณ.
แร้งสุปัตบินเกินไป ไม่สามารถจะกลับจากที่นั้นได้อีก ตกอยู่ในอำนาจของลมเวรัพภาวาต ถึงความพินาศแล้ว.
เมื่อแร้งสุปัตไม่ทำตามโอวาทของบิดา บุตรภรรยา และแร้งอื่นที่อาศัยเลี้ยงชีพ ก็พากันถึงความพินาศไปด้วยทั้งหมด.
แม้ในศาสนานี้ก็เหมือนกัน ภิกษุใดไม่เชื่อถ้อยฟังคำของผู้ใหญ่ ภิกษุนั้นเป็นผู้ชื่อว่าล่วงศาสนา ดุจแร้งล่วงเขตแดน ฉะนั้น ผู้ไม่ทำตามคำสอนของท่านผู้ใหญ่ ย่อมถึงความพินาศทั้งหมด.
คลังภาพ

พระภิกษุในเขาคิชฌกูฏ
พื้นที่สำหรับนั่งสมาธิ
มุมมองด้านบนของเขาคิชฌกูฏ
ยอดเขาเหยี่ยว
ที่ชุมนุมสงฆ์
แหล่งข้อมูลอื่น

Vulture Peak บนธรรมะวิกิ
elevation บนพุทธคยา
เคาน์ตีอิเดสซา

เคาน์ตีอิเดสซา (อังกฤษ: County of Edessa) เป็นหนึ่งในนครรัฐครูเสด (crusader states) ของคริสต์ศตวรรษที่ 12 ที่มีอาณาบริเวณอยู่รอบตัวเมืองอิเดสซา เคาน์ตีอิเดสซาแตกต่างจากนครรัฐครูเสดอื่น ๆ ตรงที่ไม่มีส่วนใดที่ติดทะเลและไกลจากรัฐอื่น ๆ และไม่ใคร่มีความสัมพันธ์อันดีนักกับนครรัฐอันติโอคที่อยู่ติดกัน ครึ่งหนึ่งของเคาน์ตีรวมทั้งเมืองหลวงตั้งอยู่ทางตะวันออกของแม่น้ำยูเฟรทีสทีไกลไปทางตะวันออกจากรัฐอื่น ๆ ซึ่งทำให้เป็นจุดอ่อน ทางตะวันตกของแม่น้ำยูเฟรทีสควบคุมจากป้อมเทอร์เบสเซล (Turbessel)
ดูเพิ่ม

สงครามครูเสด
เขื่อนซานเสียต้าป้า

Dam in หูเป่ย
| เขื่อนซานเสียต้าป้า 三峡大坝 |
| --- | --- |
เขื่อนสามผาเมื่อปี 2552
ที่ตั้งในมณฑลหูเป่ย์แสดงแผนที่มณฑลหูเป่ย์เขื่อนซานเสียต้าป้า (ประเทศจีน)แสดงแผนที่ประเทศจีน

ประเทศ: ประเทศจีน
ที่ตั้ง: หูเป่ย
พิกัด: 30°49′23″N 111°00′12″E﻿ / ﻿30.82306°N 111.00333°E﻿ / 30.82306; 111.00333
วัตถุประสงค์: ชลประทาน, ผลิตไฟฟ้า
เริ่มก่อสร้าง: 14 ธันวาคม 2537
เจ้าของ: China Yangtze Power (เป็นบริษัทย่อยของ China Three Gorges Corporation)
เขื่อนและทางน้ำล้น
ความจุของทางน้ำล้น: 116,000 m3/s (4,100,000 cu ft/s)
เขื่อนซานเสียต้าป้า, เขื่อนสามหุบเขา, เขื่อนสามผา หรือ เขื่อนสามโตรก (จีนตัวย่อ: 长江三峡大坝; จีนตัวเต็ม: 長江三峽大壩; พินอิน: Chángjiāng Sānxiá Dà Bà; อังกฤษ: Three Gorges Dam) เป็นเขื่อนอเนกประสงค์ที่ใหญ่ที่สุดในโลก (พ.ศ. 2550) ของประเทศจีน ลักษณะของเขื่อนเป็นแบบเขื่อนคอนกรีตถ่วงน้ำหนัก (Concrete gravity dam) กั้นขวางแม่น้ำแยงซี
เขื่อนซานเสียต้าป้า เป็นเขื่อนแรกของจีนที่มีชื่อเป็นภาษาอังกฤษ ชื่อเต็มในภาษาอังกฤษของโครงการก่อสร้างเขื่อนนี้ คือ “Three Gorges multipurpose water control project” มีประวัติการก่อสร้างยาวนาน ตั้งแต่สมัย ดร.ซุน ยัตเซ็น ในปี พ.ศ. 2462 และเริ่มศึกษาโครงการฯ เมื่อปี พ.ศ. 2473 สภาประชาชน ลงมติให้ก่อสร้างได้ในปี พ.ศ. 2535 ในสมัยรัฐบาลของนายกรัฐมนตรีหลี่เผิง
วัตถุประสงค์ของการก่อสร้างเขื่อน ใช้ในการผลิตกระแสไฟฟ้าเป็นหลักและป้องกันน้ำท่วม ซึ่งในขณะที่สร้างเขื่อนนั้น มีผู้อพยพจากน้ำท่วมบริเวณโดยรอบมีถึงประมาณ 1.35 ล้านคน
เขื่อนซานเสียต้าป้า ด้านเหนือน้ำ
แผนที่
ภาพเปรียบเทียบหลังและก่อนสร้างเขื่อน
ลักษณะของเขื่อน

ชนิดของเขื่อน:   คอนกรีตถ่วงน้ำหนัก (Concrete gravity dam)
ความสูงเขื่อน  185  เมตร
ความกว้างสันเขื่อน   115 เมตร
ความยาวสันเขื่อน  2,335  เมตร
ความยาวสันระบายน้ำล้น  483  เมตร
อาคารระบายน้ำล้น ระบายได้สูงสุด 1.16 แสน ลบ.ม.ต่อวินาที
ท่อระบายน้ำล้นขนาด 7x9 เมตร   จำนวน 23 ท่อ
พื้นที่รับน้ำ     กว่า 1 ล้าน ตารางกิโลเมตร
ประตูเรือสัญจรกว้าง   34 เมตร
ประตูเรือสัญจรยาว    280 เมตร
เครื่องกำเนิดไฟฟ้า   32 เครื่อง
ความสามารถในการผลิตกระแสไฟฟ้า 22,500 เมกะวัตต์
แหล่งข้อมูลอื่น

ข่าวประกาศจากรัฐบาลจีนเรื่องเขือนซานเสียต้าป้า เก็บถาวร 2011-05-19 ที่ เวย์แบ็กแมชชีน
The Three Gorges Project Source #1 เก็บถาวร 2007-04-05 ที่ เวย์แบ็กแมชชีน
Source #2
Yangtze! Yangtze! เก็บถาวร 2007-05-17 ที่ เวย์แบ็กแมชชีน
Damming The Three Gorges เก็บถาวร 2007-06-09 ที่ เวย์แบ็กแมชชีน
เฉวียนกั๋วชานเหออีเพี่ยนหง

แสตมป์จีนหายาก
| "ทั้งประเทศเป็นสีแดง" |
| --- | --- |

ประเทศผู้ผลิต: สาธารณรัฐประชาชนจีน
วันที่ผลิต: 1968
ออกแบบโดย: วั่น เหวย์เชิง (万维生)
เครื่องพิมพ์: ไซโนแมปส์เพรส
มูลค่าหน้า: 8 เฟิน
เฉวียนกั๋วชานเหออีเพี่ยนหง (จีน: 全国山河一片红) หรือชื่อแปล ทั้งประเทศเป็นสีแดง (อังกฤษ: The Whole Country is Red) เป็นดวงตราไปรษณียากรจีนที่ปล่อยออกมาเมื่อ 24 พฤศจิกายน 1968 ที่มีปัญหาในการออกแบบ ดวงตราไปรษณียากรนี้ประกอบด้วยภาพของแผนที่ประเทศจีนพร้อมด้วยตัวหนังสือภาษาจีนที่แปลว่า "ทั้งประเทศเป็นสีแดง" และมีภาพแรงงาน ชาวนา และทหาร ยืนชูสมุดปกแดงอยู่ใต้แผนที่ แต่ในแผนที่มีส่วนของเกาะไต้หวันที่ไม่ได้ระบายเป็นสีแดง มูลค่าหน้าดวงตราไปรษณียากรอยู่ที่ 8 เฟิน
เหตุผลที่ไต้หวันไม่ได้ถูกระบายเป็นสีแดงในดวงตราไปรษณียากร เนื่องจากในขณะที่ตีพิมพ์นั้น ไต้หวันอยู่ภายใต้การปกครองของสาธารณรัฐจีน ไม่ใช่สาธารณรัฐประชาชนจีน (ในปัจจุบันก็ยังคงเป็นเช่นนี้อยู่) โดยทางการจีนให้เหตุผลในการยึดคืนดวงตราไปรษณียากรทั้งหมดว่า ในแผนที่นี้ไม่มีหมู่เกาะสแปรตลีกับหมู่เกาะแพราเซล รวมถึงพรมแดนที่ติดกับประเทศมองโกเลีย ภูฏาน และพม่า วาดออกมาไม่ถูกต้อง ในขณะที่ดวงตราไปรษณียากรกระจายออกไปได้ไม่ถึงครึ่งวัน บรรณาธิการของไซโนแมปส์เพรสก็เห็นปัญหาตรงแผนที่ของไต้หวัน และได้รายงานต่อกระทรวงอุตสาหกรรมและเทคโนโลยีสารสนเทศ มีผลให้ที่ทำการไปรษณีย์ทั่วประเทศถูกสั่งให้หยุดจำหน่ายและต้องส่งคืนดวงตราไปรษณียากรทั้งหมด โดยมีจำนวนน้อยเท่านั้นที่อยู่ในมือของนักสะสม ผู้ออกแบบ วั่น เหวย์เชิง ได้ให้สัมภาษณ์กับ AFP ว่า "ผมกังวลอยู่นานเลยว่าผมจะติดคุกหรือเปล่า"
ปัจจุบันดวงตราไปรษณียากรนี้จัดว่าหายาก โดยมีชิ้นหนึ่งที่ขายไปในปี 2009 ด้วยมูลค่า 3.68 ล้านดอลลาร์ฮ่องกง (475,000 ดอลลาร์สหรัฐ)
อโรคา ปาร์ตี้

| อโรคา ปาร์ตี้ |
| --- | --- |
ภาพไตเติ้ลรายการอโรคา ปาร์ตี้

อังกฤษ: Aroka Party
 
ประเภท: วาไรตี้
เค้าโครงจาก: "ไซจูเคโคคุ! ทาเคชิ โนะ ฮนโต วะ โคไวคาเทย์ โนะ อิงาคุ" จาก ประเทศญี่ปุ่น
พัฒนาโดย: เวิร์คพอยท์ เอ็นเทอร์เทนเมนท์
พิธีกร: ธงชัย ประสงค์สันติ พอลลีน เต็ง
ประเทศแหล่งกำเนิด:  ประเทศญี่ปุ่น
ภาษาต้นฉบับ: ไทย
จำนวนฤดูกาล: 1
จำนวนตอน: 77 ตอน
การผลิต
ความยาวตอน: 45 นาที
ออกอากาศ
เครือข่าย: โมเดิร์นไนน์ทีวี
ออกอากาศ: 6 มีนาคม พ.ศ. 2551 – 5 ตุลาคม พ.ศ. 2552
| ปาร์ตี้วิทยาศาสตร์ ตอน อโรคา ซายส์ ปาร์ตี้ |
| --- | --- |
ภาพไตเติ้ลรายการปาร์ตี้วิทยาศาสตร์ ตอน อโรคา ซายส์ ปาร์ตี้
ประเภท: วาไรตี้เกมโชว์
พัฒนาโดย: เวิร์คพอยท์ เอ็นเทอร์เทนเมนท์
พิธีกร: ธงชัย ประสงค์สันติ พอลลีน เต็ง
ภาษาต้นฉบับ: ไทย
จำนวนตอน: 32 ตอน
การผลิต
ความยาวตอน: 50 นาที
ออกอากาศ
เครือข่าย: ททบ.5
ออกอากาศ: 2 มกราคม พ.ศ. 2553 – 7 สิงหาคม พ.ศ. 2553
| อโรคา ตลาดนัดสุขภาพ |
| --- | --- |
พัฒนาโดย: เวิร์คพอยท์ เอ็นเทอร์เทนเมนท์
พิธีกร: ธงชัย ประสงค์สันติ พอลลีน เต็ง
ภาษาต้นฉบับ: ไทย
จำนวนตอน: 27 ตอน
การผลิต
ความยาวตอน: 50 นาที
ออกอากาศ
เครือข่าย: ททบ.5
ออกอากาศ: 14 สิงหาคม พ.ศ. 2553 – 26 กุมภาพันธ์ พ.ศ. 2554
อโรคา ปาร์ตี้ (อังกฤษ: AROKA PARTY) เป็นชื่อรายการโทรทัศน์วาไรตี้โชว์ ที่เกี่ยวข้องกับสุขภาพ ซึ่งเป็นรายการที่นำเสนอเรื่องราวที่เกี่ยวกับโรคภัยไข้เจ็บต่าง ๆ ที่อาจเกิดขึ้นโดยไม่รู้ตัว ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมมือกับโรงพยาบาลพญาไท ออกอากาศทางสถานีโทรทัศน์โมเดิร์นไนน์ทีวี (ชื่อปัจจุบันคือ ช่อง 9 MCOT HD) ออกอากาศครั้งแรกเมื่อวันที่ 6 มีนาคม พ.ศ. 2551 จนถึงวันที่ 5 ตุลาคม พ.ศ. 2552 ทุกวันพฤหัสบดี เวลา 22.05 น. - 22.50 น. ต่อมาเปลี่ยนวันออกอากาศเป็นทุกวันจันทร์ เวลา 22.15 - 23.00 น. คำปรัชญาประจำรายการคือ "อโรคา ปาร์ตี้ วาไรตี้ไม่มีโรค"
อย่างไรก็ตามได้มีการเปลี่ยนแปลงรายการตั้งแต่ ปาร์ตี้วิทยาศาสตร์ ตอน อโรคา ซายส์ ปาร์ตี้, อโรคา ตลาดนัดสุขภาพ และ อโรคา ปาร์ตี้ 2014
ประวัติ > อโรคา ปาร์ตี้

อโรคา ปาร์ตี้ เป็นรายการโทรทัศน์ที่ซื้อลิขสิทธิ์มาจากรายการโทรทัศน์ของญี่ปุ่นที่มีชื่อว่า ไซจูเคโคคุ! ทาเคชิ โนะ ฮนโต วะ โคไวคาเทย์ โนะ อิงาคุ (ญี่ปุ่น: 最終警告!たけしの本当は怖い家庭の医学; โรมาจิ: Saijyuukeikoku! Takeshi no hontou wa Kowaikatei no igaku) หรือ "เมดิคัลเฮอเลอร์เช็คโชว์" (Medical Horror Check Show) ในชื่อภาษาอังกฤษ ที่ออกอากาศทาง ทีวีอาซาฮิ ซึ่งได้นำองค์ประกอบของรายการนี้มาใช้ ทั้งช่วงละครและช่วงเมดิคัลเฮอเลอร์เช็ค
ทั้งนี้เมื่อรายการออกอากาศ ก็ได้มีการวิพากษ์วิจารณ์อย่างมาก[ต้องการอ้างอิง] ว่ารายการนี้นำเสนอให้ประชาชนมีความหวาดกลัวในโรคต่างๆ เกินจริง และร้องขอการตรวจทางการแพทย์ที่เกินความจำเป็น ซึ่งอาจทำให้เกิดภาวะความเครียดเพราะความกังวลดังกล่าวได้ในที่สุดจะเห็นได้จากการนำเสนออย่างเกินจริงในบางโรคซึ่งมิใช่โรคที่พบได้ทั่วไป แต่พบได้น้อยถึงน้อยมาก กลับมาทำให้หวาดกลัวกันในประชาชนหมู่มาก จึงนับว่าเป็นดาบสองคมของการบริโภคสื่อ ของผู้รักสุขภาพในปัจจุบัน อย่างไรก็ดี รายการดังกล่าวก็ได้รับเสียงตอบรับอย่างดี ทำให้ผู้คนหมั่นใส่ใจในสุขภาพเพิ่มมากขึ้น
ประวัติ > ปาร์ตี้วิทยาศาสตร์ ตอน อโรคา ซายส์ ปาร์ตี้

ปาร์ตี้วิทยาศาสตร์ ตอน อโรคา ซายส์ ปาร์ตี้ เป็นชื่อรายการที่ 2 ที่พัฒนาต่อจาก อโรคา ปาร์ตี้ โดยปรับเปลี่ยนรูปแบบเนื้อหารายการเป็นรายการเกมโชว์ประเภทควิซโชว์ที่เน้นเกี่ยวข้องกับสุขภาพเป็นหลัก
ประวัติ > อโรคา ตลาดนัดสุขภาพ

อโรคา ตลาดนัดสุขภาพ เป็นชื่อรายการที่ 3 ต่อจาก ปาร์ตี้วิทยาศาสตร์ ตอน อโรคา ซายส์ ปาร์ตี้ เนื้อหาเหมือนกับรายการก่อนหน้านี้ แต่จะนำเสนอเกี่ยวกับโรคภัยไข้เจ็บต่างๆ, เกร็ดความรู้สุขภาพ รวมถึงการทำงานของเจ้าหน้าที่โรงพยาบาลส่งเสริมสุขภาพตำบลในแต่ละพื้นที่ ว่ามีบทบาทต่อชุมชนนั้นอย่างไรบ้าง
อย่างไรก็ตามในส่วนของผู้ดำเนินรายการได้มีการเปลี่ยนแปลงโดย พอลลีน เต็ง ได้ลาออกเนื่องจากไปศึกษาต่อที่ สหรัฐอเมริกา โดยเปลี่ยนพิธีกรมาเป็น นายแพทย์ อภิวัฒน์ เจ็งเจริญ และได้เปลี่ยนผู้ดำเนินรายการอีกครั้งโดยเปลี่ยนเป็นผู้ดำเนินรายการหญิงมาเปลี่ยนทุกสัปดาห์จนสิ้นสุดการออกอากาศ
ประวัติ > อโรคา ปาร์ตี้ 2014

อโรคา ปาร์ตี้ 2014 เป็นชื่อรายการที่นำ อโรคา ปาร์ตี้ กลับมาทำใหม่โดยปรับเปลี่ยนรูปแบบเกมโชว์ควิซโชว์ เกี่ยวข้องกับสุขภาพในแต่ละหัวข้อ ทั้งนี้ได้นำพิธีกรคนเดิมคือ พอลลีน เต็ง และได้นำพิธีกรชายคนใหม่คือ สมพล ปิยะพงศ์สิริ
การออกอากาศ

| ชื่อรายการ | สถานีโทรทัศน์ | วัน | เวลา | ปีที่ออกอากาศ |
| --- | --- | --- | --- | --- |
| อโรคา ปาร์ตี้ | โมเดิร์นไนน์ทีวี | วันพฤหัสบดี | 22.05 น. - 22.50 น. | 6 มีนาคม พ.ศ. 2551 |
| อโรคา ปาร์ตี้ | โมเดิร์นไนน์ทีวี | วันพฤหัสบดี | 22.15 น. - 23.00 น. | - |
| อโรคา ปาร์ตี้ | โมเดิร์นไนน์ทีวี | วันจันทร์ | 22.15 น. - 23.00 น. | 6 กรกฎาคม - 5 ตุลาคม พ.ศ. 2552 |
| ปาร์ตี้วิทยาศาสตร์ ตอน อโรคา ซายส์ ปาร์ตี้ | ททบ. 5 | วันเสาร์ | 20.15 - 21.10 น. | 2 มกราคม พ.ศ. 2553 - 7 สิงหาคม พ.ศ. 2553 |
| อโรคา ตลาดนัดสุขภาพ | ททบ. 5 | วันเสาร์ | 20.30 - 21.20 น. | 14 สิงหาคม พ.ศ. 2553 - 26 กุมภาพันธ์ พ.ศ. 2554 |
| อโรคา ปาร์ตี้ 2014 | ททบ. 5 | วันอาทิตย์ | 17.00 - 17.50 น. | 12 มกราคม - 18 พฤษภาคม พ.ศ. 2557 |
ผู้ดำเนินรายการ

ธงชัย ประสงค์สันติ
สมพล ปิยะพงศ์สิริ
ทันตแพทย์หญิง พอลลีน เต็ง
นายแพทย์ อภิวัฒน์ เจ็งเจริญ